
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/471/25.10.2007 


AVIZ

asupra proiectului de Lege pentru modificarea alin. (2) al art.1 din Ordonanţa de urgenţă a Guvernului nr. 19/2005 privind realizarea Ansamblului Arhitectural Catedrala Mântuirii Neamului


În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu proiectul de Lege pentru modificarea alin. (2) al art.1 din Ordonanţa de urgenţă a Guvernului nr. 19/2005 privind realizarea Ansamblului Arhitectural Catedrala Mântuirii Neamului,  transmis cu adresa PL.-X nr. 563 din 10 septembrie 2007.

Senatul a adoptat acest proiect de lege în şedinţa din 4 septembrie 2007, în calitate de primă Cameră sesizată.


Sub raport de conţinutul său proiectul de lege este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de lege mai sus menţionat, în şedinţa din 23 octombrie 2007.

Membrii Comisei au analizat proiectul de lege, ţinând cont de avizul favorabil al Consiliului Legislativ nr. 552/02.05.2007, precum şi de Punctul de vedere al Guvernului, transmis cu nr.1153/17.05.2007, ce nu susţine adoptarea  acestei iniţiative legislative.
În  urma  dezbaterilor, ţinând cont de faptul că, ulterior transmiterii punctului de vedere negativ, Guvernul a avut iniţiativa deschiderii unei liste de subscripţie publică prin alocarea sumei de 30 milioane lei, membrii Comisiei au hotărât cu unanimitate de voturi avizarea favorabilă a proiectului de lege. 

Sub raport de obiectul şi conţinutul său proiectul de lege face parte din categoria legilor ordinare.              





         PREŞEDINTE,

Cătălin MICULA

